Selim ker,    Heuliet em eus an hent boulchet gant Preder. Re a draoù a oa da dreiñ (15000 arroudenn evit OpenOffice) evit chom da dabutal evit ger-mañ-ger pa oa bet savet ur geriadur stank, reizh e-keñver ar yezh gant tud barrekoch egedon. Un den pleustrek on ha ne blij ket din adijinañ ar rod.    Tost marv eo ar yezh ha choant  em befe komz evel Julius Caesar ouzh ar senedourion : Emañ an enebourion dirak dorioù Roma hag emaoch choazh o tabutal. Pa lennan ar forom e welan tud diampart war an danvez (lavaret eo ganto o unan) o sevel o yezh dezho o unan peogwir ur ger ne blij ket dezho. Non ket barrek da gompren seurt emzalchioù. A-benn nebeut ne vo ket tu d en em gompren rak ar gerioù o devo talvoudegezhioù disheñvel hervez an den o komz : aozadur a dalvezo organisation evit unan ha version evit unan all... Gant  HANDELV a ran hag rin rak ne vo ket kemesket gant un dra all.    Kinniget em eus un darn eus ar gerioù-mañ gant ma levr Gerioù evit komz brezhoneg bemdez. Gwerzhet em eus 650 skouerenn, lucheilet e vez evit ar chentelioù noz ha pajennad ma load o kinnig gerioù ar stlenneg zo an hini weladennet ar muiañ : httphizivandeiz.free.fr. Emañ ar cheriaoueg-mañ o redek er bed a-bezh.    Ha dan dud a lavar atav ret eo dar ger bezañ komprenus gant an holl. Nanavezan ket yezhoù all komzet gant  an dud hep bezañ bet desket. Ret e vo deskiñ, ret e vo strivañ ! Ur mignon din zo barrek gant ar bigi. Ober a ra gant gerioù kalvezel : floquer, drisse, haussière, étarquer, h.a. Ha goulennet e vo dar voraerion eeunaat o geriaoueg evit bezañ komprenus gant an holl ? Yezh ur vicher eo yezh ar stlenneg.    Liamm a gavit gwell eget ere. Mat, pa vo graet troidigezhioù ganeoch e rit gant ar ger-mañ. Neo ket ur gudenn. Mar befe bet arveret liamm ganin e vefe bet unan bennak o kinnig ober gant ere,  forzh penaos.  Afer enregistrer la cible a zeu marteze dre droidigezh challeg hon eus arveret evit treiñ OOO. Bremañ e troan diwar ar saozneg. Kalz aesoch eo. Grit gant OOO e saozneg ha goulennit digant an droourion eeunaat ar saozneg peogwir ur ger ne blij ket deoch...    Gwir e vez graet gant cm e brezhoneg. Peogwir e oa arveret Ke (pe Kb) ganin ne gaven ket souezhus ober gant eil. Ha sklaeroch e vefe ke/s ? Dre ar gendestenn e vez komprenet s evel seconde(s). Em geriadur e  kavan :  S, s  [&s] n. masc.  1. Dix-neuvième lettre de lalphabet et quinzième consonne.  2. S.: abr. de sud.  3. s: abr. de seconde.  4. S: symb. chimique du soufre, symb. du siemens. / S: symbole employé en thermodynamique pour désigner lentropie.  5. ASTR. S: type spectral dune étoile.  6. S: désigne la Suède dans la codification internationale des véhicules.    Gwir, kalz sklaeroch eo s eget eil rak hon eus un s bihan...    Ster ur  ger a zeu gant ur gendestenn ivez. Lennit labourioù ARTIGAL evit dizoleiñ penaos e vez kelennet ar yezhoù dar vugale. Dre ur gendestenn e teu ster evit ur bugel. Lavarit taol dur bugel evit ar wech kentañ (hag amañ coup pe table eo hervezoch ?). Ne gompreno ket. Savit ur frazenn en ur ziskouez ha komprenet e vo.    Dornel ne vo ket kavet, ne vo ket kavet diaoulek pe diaoulel kenebeut peogwir e cheller sevel un adanv gant kalz anvioù dre ouzhpennañ al lostgerioù -el pe -ek. Moarvat e vefe  re hir reiñ an holl anezhe. diaoulel : e-keñver an diaoul (relatif au diable) ; diaoulek : gant an diaoul ennañ. Gant R. Hemon, emañ al lostger -el roet p. 10 eus e cheriadur. Gant an dorn e vez kliket evit lammat eus un ere dunan all. Mar fell deoch e vo skrivet Lamm dre an dorn. Petra a ginnigfe OAB ?    Desket hoch eus lañvaz, gourchemennoù ! Ur ger ouzhpenn en ho penn... Pinvidikaet hoch eus ho yezh ha yezh ar re a lenno ar pennadoù-mañ. :) Evit orin ar ger : Lavar 10 KIS-435 ; pp  125-126. Mar bez lennet ar pennadoù embannet e Lavar e welot barregezh an izili eus Preder. Ne savont ket gerioù diwar un ijinadenn droch. Nhallan ket lavarout an dra-se diwar-benn an holl...    Amañ em eus respontet da galz a dud ha ket deoch hepken, fiziañs m eus ez eo bet komprenet ganeoch. :)  A galon,